|  |  |
| --- | --- |
| ***«4ο ΜΑΘΗΤΙΚΟ ΣΥΝΕΔΡΙΟ ΕΡΕΥΝΑΣ και ΕΠΙΣΤΗΜΗΣ»***  *ΕΠΙΚΟΙΝΩΝΙΑ:*  *Γραμματεία:* [sec@scrs.edu.gr](mailto:sec@scrs.edu.gr)  *Οργ. Επιτ.:* [info@scrs.edu.gr](mailto:info@scrs.edu.gr)  [www.scrs.edu.gr/el/normal/home](http://www.scrs.edu.gr/el/normal/home)  *Τηλέφωνα*  *ΟΡΓΑΝΩΤΙΚΗ ΕΠΙΤΡΟΠΗ*  *Λαμπρινή Παπατσίμπα:6908732251*  *ΓΡΑΜΜΑΤΕΙΑ*  *Θεόδωρος Πετρέσκου: 6942055127* | ***4Ο ΜΑΘΗΤΙΚΟ ΣΥΝΕΔΡΙΟ***  ***ΕΡΕΥΝΑΣ και ΕΠΙΣΤΗΜΗΣ***  **22, 23 και 24 Νοεμβρίου 2024**  **Ε.Κ.Ε.Φ.Ε. «ΔΗΜΟΚΡΙΤΟΣ»** |

**Διαδικασία υποβολής παρουσίασης της εργασίας**

Σας ενημερώνουμε ότι η συμμετοχή στο Συνέδριο με εργασία (εφόσον έχει γίνει δεκτή η περίληψη της εργασίας σας), θα περιλαμβάνει δυο φάσεις:

* Η **πρώτη φάση** συνίσταται στην παρουσίαση της εργασίας σας στο Συνέδριο προφορικά ή με αναρτημένη ανακοίνωση (poster) και θα διεξαχθεί σύμφωνα με την διαδικασία που περιγράφεται αμέσως παρακάτω:

Όλες οι παρουσιάσεις των εργασιών πρέπει να υποβληθούν από τις **28 Οκτωβρίου 2024** μέχρι τις **10 Νοεμβρίου 2024**. Η **υποβολή των παρουσιάσεων** θα πραγματοποιηθεί **αποκλειστικά ηλεκτρονικά** μέσω του site του συνεδρίου: <http://scrs.edu.gr> από το μενού **ΣΥΜΜΕΤΟΧΕΣ/ Συμμετοχή με υποβολή εργασίας**. (Το μενού αυτό θα είναι διαθέσιμο στο site του Συνεδρίου από τις 28 Οκτωβρίου 2024 μέχρι τις 10 Νοεμβρίου 2024.**)**

Σε κάθε ηλεκτρονική υποβολή θα πρέπει να αναφέρονται τα στοιχεία του μαθητή και του επιβλέποντος καθηγητή, που είχαν ορισθεί ως υπεύθυνοι αλληλογραφίας (κατά την υποβολή της περίληψης της εργασίας) και ο τίτλος της εργασίας. Επίσης θα πρέπει να αναφέρονται στο πεδίο **Παρατηρήσεις** ο **ID της εργασίας** που τους αποδόθηκε κατά την υποβολή της περίληψης, καθώς και ο επιθυμητός τρόπος παρουσίασης (προφορική ή αναρτημένη ανακοίνωση).

Η παραλαβή των παρουσιάσεων των εργασιών επιβεβαιώνεται ηλεκτρονικά στα emails των υπευθύνων αλληλογραφίας εντός 48 ωρών.

Σε περίπτωση που χρειαστεί να μεταβάλετε στοιχεία της εργασίας σας (μόνο ονόματα συγγραφέων ή τροποποίηση τίτλου), θα πρέπει υποχρεωτικά να επικοινωνήσετε με την Γραμματεία του Συνεδρίου.

* Η **δεύτερη φάση** (που είναι προαιρετική) περιλαμβάνει την υποβολή της εργασίας σας για ένταξη στα Πρακτικά του Συνεδρίου που θα δημοσιευθούν σε ειδικό τεύχος του περιοδικού Open Schools Journal for Open Science. Η διαδικασία αυτή συντονίζεται από την Οργανωτική Επιτροπή του Συνεδρίου, περιλαμβάνει αξιολόγηση των εργασιών από Επιτροπή Κριτών και τελεί υπό την εποπτεία της Επιστημονικής Επιτροπής του Συνεδρίου, η οποία και είναι υπεύθυνη για την τελική αποδοχή της εργασίας.

Θα ακολουθήσουν λεπτομερείς οδηγίες αργότερα.

Ερωτήματα σχετικά με τη διαδικασία υποβολής μπορεί να υποβάλλονται με αποστολή e-mail papers@edu.gr ή τηλεφωνικά στην Γραμματεία του Συνεδρίου 6942055127.